ISASI BALANZATEGI (EH Bildu, 2013-11-07):
Legebiltzarreko presidente andrea, egun on.
Oraindik guk ez dugu jaso transakzioa, Sozialista taldeko ordezkariak azaldu izan dit. Oro har, guk muinean bat bagatoz, baina zenbait kasuetan zalantza bat edo gehiago saiatuko naiz azaltzen.
Esan izan den moduan, Euskadiko agregakinen garraiolari autonomoen sektoreak apirilean azaldu zigun bere egoera tamalgarria eta berankortasunaren auziak batez ere dagokie ez bakarrik garraiolariei, enpresa txikiei eta langile autonomiei batez ere.
Estatuko Berankortasun Legeak 2004. urtekoak zedarritzen du bere 4. artikulu 2. puntuan, zordunak faktura jaso eta handik 30 eguneko epea zorra kitatzeko eta hemen azaldu izan den epe hori 60 egunetara zabaldu daiteke, baina esaten du hala ere arauetatik harago, ordainketa epeak adostu daitezkeen aldeen artean.
Legeak berak esaten du eta hor dago ahulunea. Aldeen artean adostu ahal izate hori, ahalmen hori, enpresa handiek eta administrazio publiko askok, nahiz eta hemen esaten da udala izan daitekeen, baina administrazio publiko zenbaitek modu makurrean erabiltzen dute enpresa txikiak eta langile autonomoak behartzeko.
Legebiltzar honetan egindako agerraldi hartan aipatu eta salatu ziguten enpresa handiek –eta hau ere esan da– 200 egunetik gorako ordainketa epeak adostera behartzen dute.
Eta azpimarratu nahiko nukeen adostera behartzen dutela eta egoera oso zailean jartzen dituzten lana galtzearen mehatxupean batez ere langile autonomoei.
Salatu ziguten baten ez besten, eta hau ere aipatu izan da, kamioizale txiki hauek hilero-hilero 30 milioi bere multzoan, 30 milioi euro zor zaiela kamioizaleei.
Galtzen ari dira lanpostu asko eta gogoratu behar dugu garraiolari horiek hurbileko garraiolariak direla, alegia, ez distantzia handiak egiten dituztenak, normalean etxeko garraiolariak nolabait esatearren.
Lege arazorik ez dago hemen nahiz eta oinarrizko legea, eta hori Estatuaren eskumena izan, legea zehatza da alor honetan eta hemen legearen aplikazioa izan daitekeen.
Guk zalantzan badauzkagu adostutakoan, nahiz eta...
...eta hemen legearen aplikazioa izan daiteke.
Guk zalantzak badauzkagu adostutakoa nahiz eta ikusi orain arte ikusi ez dugun adostutako ordezkari sozialistak azaldutako moduan bigarren zatiko puntu horietan.
1. puntuan orokorrean berankortasunaren zigor araubidea horrela estatuko Gobernuari eskatzea iruditzen zaigu zaku batetik oso zabala dela eta berankortasunaren izenean jende asko eraginda egon daiteke, hala nola, maileguetan ezin ordaindu daitezkeen pertsonak. Printzipioz, zehatzago beharko lukeen berankortasunaren zigor araubide hori zeini dagokion. Eta hori zehaztu gabe dago behintzat nik irakurritako testuan. Hori bat.
Eta bi, aplikazioetan, hau da, baliabide politiko administratiboak badaude erakunde publikoetan, hala nola, Eusko Jaurlaritza, aldundietan eta udaletan pleguen bitartez arautu ahal izateko edo kontrolatua ahal izateko. Eta hemen ikuskaritza bat planteatu beharko litzateke subkontratazio horietan zer gertatzen den jakin ahal izateko.
Salbuespen horiek esanda eta denboraren laburtu beharrez, guk esango genuke izpirituarekin bat gatozela. Ez gatoz bat 1. puntuarekin esandako arrazoiengatik eta gure jarrera printzipioz abstentzioaren aldekoa izango da.
Eskerrik asko.